กรมการจัดหางาน เดินหน้าปรับปรุงบัญชีอาชีพและวีชาชีพที่ห้ามคนต่างด้าวทำ เพื่อตอบสนองความต้องการแรงงานรับการเปลี่ยนแปลงสังคมไทย
กรมการจัดหางาน เดินหน้าปรับปรุงบัญชีอาชีพและวีชาชีพที่ห้ามคนต่างด้าวทำ เพื่อตอบสนองความต้องการแรงงานรับการเปลี่ยนแปลงสังคมไทย          นางเพชรรัตน์ สินอวย อธิบดีกรมการจัดหางาน กล่าวว่า หลังมีผู้ประกอบการเข้าร้องให้มีการปรับปรุงกฏหมายเกี่ยวกับกับอาชีพสงวนสำหรับคนไทย 39 อาชีพ ที่ใช้มาตั้งแต่ปี 2522 ให้ทันต่อยุคสมัยและสภาพสังคมที่เปลี่ยนไป ซึ่งขณะนี้กรมการจัดหางาน อยู่ระหว่างดำเนินการรวบรวมข้อมูลจากการทำประชาพิจารณ์ และจัดทำรายละเอียดเพื่อเสนอต่อคณะกรรมการพิจาณา ก่อนส่งเรื่องต่อรัฐมนตรีว่าการกระทรวงแรงงานต่อไป     “มีผู้ประกอบการมาร้องว่าอยากให้ขยายการขายของหน้าร้าน ก็จะมีการปรับปรุงให้สอดคล้องกับเศรษฐกิจ แรงงานไทยการศึกษาสูงอยากทำงานที่ใช้สมองมากกว่าการใช้กำลังกาย จากการประชาภิจารณ์หลายรอบ จะปรับปรุงก็จะมีอาชีพใหม่ที่จะให้คนต่างด่าวทำได้ เป็นลักษณะกึ่งฝีมือ แต่ต้องเงื่อนไข มีนายจ้าง หรือในอาชีพกรณีนักบัญชี วิศวกร สถาปนิก คกก.พิจารณาว่าน่าจะทำได้ แต่ต้องมีเงื่อนไข ต้องผ่านใบวิชาชีพของสภาวิชีพ กรมจะนำเข้าสู่การพิจาณณาเร็วๆนี้ หากผ่านจะเสนอให้ รมว.ลงนาม บัญชี 1 คืออาชีพสงวนแก่คนไทย บัญชี 2 คืออาชีพท่ได้ทำ MOU กับประเทศเพื่อบ้านและประเทศอาเซียน นอกจากนั้นจะเป็นงาน กรรมกร”         สำหรับความคืบหน้าการจัดระเบียบแรงงานต่างด้าวกว่า 1 ล้าน 2 แสนคน ให้เข้าสู่ระบบอย่างถูกต้องตามกฎหมาย กระทรวงแรงงานได้เดินหน้าบังคับใช้กฎหมายกับนายจ้างและแรงงานต่างด้าว ทั้งในส่วนที่เข้าเมืองผิดกฎหมายและลักลอบประกอบอาชีพต้องห้าม 39 อาชีพที่สงวนไว้ให้เฉพาะคนไทยทำ ตั้งแต่ วันที่1 ก.ค.2561 – 16 พ.ค.2562 ตรวจสอบสถานประกอบการไปแล้ว 21,617 แห่ง พบการกระทำผิด 1,201 แห่ง ตรวจแรงงานต่างด้าวไปแล้ว 363,591 คน พบกระทำผิด 6,133 คน ซึ่งทั้งหมดถูกดำเนินคดีตามกฎหมายแล้วทั้งในส่วนนายจ้างและลูกจ้าง โดยเปรียบเทียบปรับตามกฎหมายล่าสุดได้ค่าปรับนำส่งเป็นรายได้แผ่นดินแล้วกว่า 30 ล้านบาท พร้อมผลักดันแรงงานส่งกลับประเทศ ซึ่งแรงงานที่เข้ามาโดยไม่ถูกต้องตามกฎหมายและลักลอบประกอบอาชีพสงวน พบมากที่สุด ได้แก่ แรงงานชาวเมียนมา รองลงมาคือ เวียดนาม ลาว กัมพูชา อินเดีย และจีน